Diari Oficial de la Generalitat Valenciana


Sumari del DOGV 5315, del 01-08-2006 (2006/8216)

ORDE de 19 de juny de 2006, de la Conselleria de Sanitat, per la qual convoca ajudes per a actuacions encaminades a la sensibilització sobre la importància de la salut mental que es facen en l'àmbit territorial de la Comunitat Valenciana per a l'any 2006 i establix les bases que les reguladen.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5315

Data del DOGV
:   01-08-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/8216


Data del document
:   19-06-2006

Organisme emissor
:   Conselleria de Sanitat

Tipus de document
:   Ordre

Descriptors 

:   * suport econòmic
    * associació
    * política sanitària
    * salut mental
    * discapacitat físic
    * tercera edat
    * centre d'investigació
    * malaltia mental
    * xiquet
    * discapacitat psíquic
    * universitat
    * jove
    * ajuda pública

ORDE de 19 de juny de 2006, de la Conselleria de Sanitat, per la qual convoca ajudes per a actuacions encaminades a la sensibilització sobre la importància de la salut mental que es facen en l'àmbit territorial de la Comunitat Valenciana per a l'any 2006 i establix les bases que les reguladen. [2006/8216]  
La Conselleria de Sanitat, a través de l'Agència Valenciana de Salut, dins de les línies prioritàries en matèria d'assistència sanitària en salut mental, pretén, per mitjà d'esta orde, impulsar activitats, programes, estudis o campanyes aplicats, en matèria de salut mental, que estiguen adaptats a les directrius recents marcades per l'Organització Mundial de la Salut (OMS) en la Conferència Monogràfica sobre Salut Mental d'Hèlsinki al gener de 2005.  
Entre les prioritats que va marcar l'OMS es troben conscienciar de la importància del benestar mental, rebutjar els estigmes, la discriminació i la desigualtat de les persones amb problemes de salut mental i els seus familiars i comptar amb els usuaris i cuidadors. Per a la Conselleria de Sanitat, la sensibilització en matèria de salut mental és un objectiu prioritari, i per això s'ha disposat en el pressupost de la Generalitat de línies específiques per a l'exercici 2006.  
Esta orde desplega el programa Atenció sanitària de mitjana i llarga estada, codi línia T6653000, destinat a la promoció d'activitats, programes o campanyes, i establix els requisits mínims que han de tindre les entitats sol·licitants de subvenció com a garantia de l'eficàcia i eficiència de les actuacions finançades.  
Per això, fent ús de les facultats que em conferix l'article 35 de la Llei 5/1983, de 30 de desembre, de Govern Valencià, i d'acord amb el que establixen la Llei 38/2003, de 17 de novembre, General de Subvencions, l'article 47.11 del Text Refós de la Llei de la Hisenda Pública de la Generalitat Valenciana, modificat per la Llei 9/1999, de 30 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, i el Decret 26/2005, de 4 de febrer, del Consell de la Generalitat, que aprova el Reglament Orgànic i Funcional de la Conselleria de Sanitat,  
ORDENE  
Article 1. Objecte  
L'objecte d'esta disposició és convocar subvencions, en règim de concurrència competitiva, destinades a finançar la realització d'activitats, estudis, foment de mesures o campanyes aplicats, en matèria de salut mental, encaminats a la sensibilització sobre la importància de la salut mental en la línia del que ha propugnat l'OMS en la conferència monogràfica sobre salut mental d'Hèlsinki al gener de 2005, que es facen en l'àmbit territorial de la Comunitat Valenciana durant l'exercici 2006.  
Article 2. Finançament  
Les subvencions regulades per esta orde es financen a càrrec dels Pressupostos de la Generalitat Valenciana per a 2006, aplicació pressupostària 87.91.50.1321.103.97.5, codi de línia T6653000, per un import màxim de seixanta mil euros (60.000,00 euros).  
Article 3. Desplegament i aplicació de l'orde  
El director gerent de l'Agència Valenciana de Salut, en l'àmbit de les seues competències o, si és el cas, la persona que hi delegue, pot adoptar les mesures necessàries per al desplegament i l'aplicació d'esta orde.  
Disposició addicional  
Si es produïx un augment dels crèdits per a atendre estes ajudes, el conseller de Sanitat, mitjançant una resolució que es publique en el Diari Oficial de la Generalitat, pot incrementar en la quantia corresponent l'import global màxim destinat al finançament de les ajudes previstes en esta orde, sense necessitat que s'amplie el termini de presentació de les sol·licituds.  
L'import de les subvencions en cap cas pot ser de tal quantia que, aïlladament o en concurrència amb subvencions o ajudes d'una altra administració, supere el cost de l'activitat que faça el beneficiari.  
Disposició final  
Esta orde vigix des de l'endemà de la publicació en el Diari Oficial de la Generalitat.  
Contra esta convocatòria i les bases, que esgoten la via administrativa, es pot interposar un recurs potestatiu de reposició davant del conseller de Sanitat, en el termini d'un mes des de la publicació, en els termes previstos en l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé pot interposar-s'hi directament un recurs contenciós administratiu, en el termini de dos mesos, davant de la Sala Contenciosa Administrativa del Tribunal Superior de Justícia de la Comunitat Valenciana, segons el que preveu la Llei 29/1998, de 13 de juliol, reguladora d'esta jurisdicció.  
València, 19 de juny de 2006  
El conseller de Sanitat,  
Rafael Blasco Castany  
ANNEX I  
Bases de la convocatòria de subvencions  
Primera. Objecte i finalitat  
Les subvencions tenen com a objecte la realització d'activitats, estudis, foment de mesures o campanyes aplicats, en matèria de salut mental, encaminats a la sensibilització sobre la importància de la salut mental.  
Tenen prioritat les actuacions que potencien:  
a) El treball amb els grups de risc per a reduir l'aïllament, la sensació de soledat i abandó.  
b) El desplegament de mesures destinades a enfortir els sistemes de suport social (familiars, grups d'ajuda, persones desocupades).  
c) L'enfortiment de les capacitats individuals bàsiques per a poder afrontar les situacions d'estrés.  
d) La millora de la qualitat de vida de les persones amb trastorns en salut mental.  
e) La identificació i suport dels grups de risc següents: infància, adolescència i vellesa; persones discapacitades amb problemes físics i sensació de privació; persones en situacions socials de risc (separacions, desocupació laboral).  
f) Promoció de la dignitat de les persones que patixen una malaltia mental, els familiars i les persones que se n'ocupen.  
Segona. Beneficiaris  
1. Poden sol·licitar estes subvencions les societats científiques, universitats, associacions de malalts, centres de formació o altres entitats relacionades amb el sector tant públiques com privades, que facen l'activitat en l'àmbit territorial de la Comunitat Valenciana, i que tinguen els requisits establits en esta disposició.  
2. Queden exceptuats de subvenció els programes, que encara que tinguen els requisits establits en estes bases, tenen concertat amb esta conselleria un conveni de col·laboració específic.  
Tercera. Sol·licituds i documentació  
Les entitats a què es referix la base anterior, han de presentar la sol·licitud, d'acord amb el model de l'annex II, en el Registre de la Conselleria de Sanitat, situat en el carrer Misser Mascó, número 31, 46808 València, sense perjuí del que establix l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, que la modifica.  
Amb la sol·licitud de subvenció s'ha de presentar la documentació que s'indica a continuació:  
a) Una còpia autentificada o fotocòpia compulsada dels estatuts, si no s'han presentat en els cinc últims anys o si hi ha hagut canvis no notificats.  
b) Una certificació que acredite l'acord adoptat per l'òrgan competent, que autoritze la sol·licitud d'ajuda i aprove el programa o activitat i el pressupost presentat.  
c) Un certificat expedit pel president i el secretari que acredite, en el cas d'haver rebut abans subvencions de la Generalitat Valenciana o d'altres administracions públiques en les matèries objecte d'esta convocatòria, haver complit les obligacions que en comportava la concessió.  
d) Un certificat expedit pel president i el secretari que acredite que l'entitat no està sotmesa a un procediment de reintegrament de tot o part de les subvencions concedides per la Generalitat Valenciana, ni ha sigut objecte d'un procediment de reintegrament.  
e) Una declaració en què conste el coneixement i el compromís respecte a les obligacions establides en la base onze de la convocatòria.  
f) Una memòria en què han de constar:  
. la descripció del problema que dóna origen a l'estudi  
. la formulació dels objectius  
. la planificació de les activitats  
. la cobertura poblacional estimada  
. la llista de l'equip professional: titulació, categoria, càrrec i còpia compulsada de la titulació de cada professional  
. la identificació de factors de risc, limitadors i possibilitadors de la consecució dels objectius finals  
. la previsió del sistema de seguiment i disseny de l'avaluació del projecte  
i) Una certificació expedida per l'entitat bancària en què s'haja d'efectuar, si és el cas, el pagament, que especifique el codi de l'entitat, el codi de la sucursal, el número de compte i el titular, i també la comunicació fefaent del CIF del peticionari (model de manteniment tercers).  
El termini de presentació de les sol·licituds és de 10 dies hàbils comptats a partir de l'endemà de la publicació de la convocatòria en el Diari Oficial de la Generalitat.  
Quarta. Comissió avaluadora  
Per a l'estudi de les sol·licituds i la proposta de resolució es constituïx una comissió avaluadora, que està constituïda pels membres següents:  
President: el director general d'Assistència Sanitària o la persona que designe.  
Vocals: un representant de l'Àrea d'Assistència Sanitària i un representant de l'Àrea de Concerts i Tecnologia Sanitària.  
Secretari: un funcionari del Servici de Salut Mental de la Direcció General d'Assistència Sanitària.  
La comissió té facultats per a resoldre tots els dubtes que apareguen en la interpretació de les bases.  
El funcionament de la comissió s'ha d'ajustar al que disposa el capítol segon del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Cinquena. Criteris de selecció  
Per a la concessió de les ajudes, a més de la quantia del pressupost global inclosa en els conceptes pressupostaris del programa 412.28, Atenció sanitària de mitja i llarga estada, dels Pressupostos de la Generalitat per a 2006, que condiciona les obligacions que es contraguen, els criteris que es tindran en compte són els següents:  
1. L'adequació de les propostes de les activitats a les prioritats que establix la base primera, i també la transcendència per a l'afavoriment d'una resposta integral als malalts de salut mental i a les seues famílies (20%).  
2. La cobertura territorial i poblacional, la dotació de recursos específics existents en el territori on es plantege la intervenció i el nivell de coordinació amb altres xarxes públiques d'actuació complementàries en la matèria, atenent a criteris de planificació territori (10%).  
3. L'experiència de les entitats sol·licitants en la realització de programes d'atenció directa amb persones amb malaltia mental crònica, o amb població amb patologia dual o amb els seus familiars i persones acostades (50%). Per a la valoració d'este aspecte es prendrà com a referència la memòria d'activitats presentada per l'entitat, i també tots els antecedents que tinga l'Administració.  
4. El grau de coordinació i cooperació amb els servicis sanitaris específics de salut mental amb l'objecte de promoure activitats de promoció de la salut mental (10%).  
5. El grau de complement que estes activitats suposen amb les pròpies de la Conselleria de Sanitat per a la consecució dels objectius marcats (10%).  
Sisena. Procediment  
1. Llista provisional de sol·licituds admeses i excloses  
Quan es reben les sol·licituds, s'estudien i també la documentació que ha d'adjuntar-s'hi. En el termini màxim d'un mes a partir de l'endemà de l'acabament del termini per a la presentació de sol·licituds, la comissió avaluadora ha de publicar en el tauler d'anuncis de la seu central de la Conselleria de Sanitat (carrer Misser Mascó, 31, València) la llista provisional de sol·licituds admeses i excloses amb la indicació de les causes de l'exclusió. Quan la sol·licitud no tinga els requisits assenyalats en l'article 70 de la Llei de Règim Jurídic de les Administracions Públiques i del Procediment Administratiu Comú, o no s'hi haja adjuntat la documentació que exigix esta orde, la persona interessada disposarà d'un termini de 10 dies perquè esmene la falta o aporte els documents preceptius, i se li ha d'advertir que, si no ho fa, es considerarà que ha desistit de la seua petició i s'arxivarà l'expedient sense cap més tràmit.  
2. En qualsevol fase de la tramitació de l'expedient, a la vista de la documentació i de les obligacions que s'adquirisquen per la concessió de l'ajuda, es pot demanar informes dels organismes i entitats que s'estime oportú i efectuar les comprovacions necessàries sobre l'exactitud de tot això.  
3. El termini màxim per a la resoldre i notificar la resolució dels expedients és de tres mesos comptats des de la data d'acabament del termini de presentació de les sol·licituds.  
4. El silenci administratiu s'entendrà negatiu, d'acord amb l'article 44.1 de la Llei 30/1992, segons la redacció donada per la Llei 4/1999, de 13 de gener.  
Setena. Proposta i concessió d'ajudes  
El director general d'Assistència Sanitària ha d'elevar al director gerent de l'Agència Valenciana de Salut una proposta de resolució definitiva de les subvencions, en la qual ha d'expressar:  
. El sol·licitant o la llista de sol·licitants per als quals es proposa la concessió de les subvencions.  
. La quantia de la subvenció atorgada.  
. La motivació de la distribució de les subvencions, d'acord amb els criteris de selecció exposats.  
En el cas que la concessió d'ajudes es desvie de la proposta de la Direcció General d'Assistència Sanitària, se n'ha d'explicar els motius en la resolució.  
La resolució de la convocatòria s'ha de publicar en el Diari Oficial de la Generalitat.  
L'Agència Valenciana de Salut es reserva la facultat de deixar deserta, totalment o parcialment, l'adjudicació de les ajudes convocades en els supòsits en què no quede prou acreditada la idoneïtat o la qualitat del treball, i també es reserva la facultat d'interpretar el contingut de les bases.  
D'acord amb el que disposa l'article 47, paràgraf 8é, del Decret Legislatiu de 26 de juny de 1991, del Consell de la Generalitat Valenciana, pel qual aprova el Text Refós de la Llei de la Hisenda Pública de la Generalitat Valenciana, modificat per la Llei 9/1999, de 30 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, qualsevol alteració de les condicions tingudes en compte per a la concessió de la subvenció i en tots els casos l'obtenció concurrent de subvencions o ajudes atorgades per altres administracions públiques, o d'altres ens públics o privats, pot donar lloc a la modificació de la resolució de concessió.  
Huitena. Recursos  
D'acord amb l'article 27.2, del Decret 25/2005, de 4 de febrer, del Consell de la Generalitat, la resolució del director gerent de l'Agència Valenciana de Salut de concessió de les subvencions no esgota la via administrativa i s'hi pot interposar, d'acord amb els articles 114 i 115 de la Llei 30/1992, de 26 de novembre, de Règim jurídic de les Administracions Públiques i del Procediment Administratiu Comú, un recurs d'alçada, en el termini d'un mes comptador des de l'endemà de la notificació o publicació, sense perjuí que es puga interposar qualsevol altre recurs que s'estime pertinent.  
Novena. Pagament de les ajudes  
L'ordenació del pagament de les subvencions s'ha de fer d'acord amb els criteris que contenen l'article 47.bis del Text Refós de la Llei de la Hisenda Pública Valenciana, modificat per la Llei 9/1999, de 30 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, i l'article 23 de la Llei 8/1995, de 29 de desembre, de Mesures Fiscals, Administratives i d'Organització de la Generalitat Valenciana, en els termes següents:  
a) En el moment de la concessió de la subvenció es pot lliurar el 40% de la quantitat assignada si el beneficiari presenta la justificació de despeses que cobrisca este percentatge.  
b) Una vegada justificat per l'entitat el 40% ja lliurat, se'n pot pagar un 20% més, si el beneficiari justifica les despeses.  
c) El 40% restant el fa efectiu la Generalitat Valenciana quan el beneficiari justifique correctament la totalitat de la quantitat concedida i presente la memòria final.  
Com disposa l'article 30 de la Llei 38/2003, de 17 de novembre, General de Subvencions, l'acreditació de les despeses s'ha de fer per mitjà de factures amb validesa en el tràfic mercantil o eficàcia administrativa.  
Abans de cada un dels pagaments, és necessària la certificació de conformitat del director general d'Assistència Sanitària de la comprovació i aprovació de la documentació justificativa de l'aplicació correcta i efectiva de la suma lliurada a l'actuació objecte de la subvenció.  
Sense perjuí del que establix l'article 35.c de la Llei 30/1992, de Règim Jurídic de les Administracions Públiques i del Procediment Administratiu Comú, mentre s'estiga valorant la documentació justificativa de la subvenció, la Direcció General d'Assistència Sanitària ha de mantindre els originals en el seu poder. Després d'això, diligenciarà la que siga acceptada com a justificació vàlida perquè en quede constància que es referix a una activitat ja subvencionada. En acabar este procés, s'ha de tornar la documentació original.  
Deu. Reintegraments de quantitats percebudes  
Els beneficiaris de les ajudes han de reintegrar la totalitat o part de la quantitat percebuda més els interessos de demora en els casos previstos en l'article 37 de la Llei General de Subvencions i en l'article 47.9 del Decret Legislatiu de 26 de juny de 1991, del Consell de la Generalitat Valenciana, que aprova el Text Refós de la Llei de la Hisenda Pública de la Generalitat Valenciana.  
Onze. Obligacions de les entitats subvencionades  
Les entitats beneficiàries de les subvencions estan obligades a:  
1. Col·laborar en l'execució dels programes d'actuació que propose el Servici de Salut Mental de l'Àrea d'Assistència Sanitària de la Direcció General d'Assistència Sanitària.  
2. No alterar la finalitat de les subvencions i complir les obligacions que establix la legislació per als perceptors de fons públics.  
3. Facilitar la inspecció i el control de la Direcció General d'Assistència Sanitària per tal que conega qualsevol aspecte de l'activitat objecte de la subvenció.  
4. Facilitar tota la informació econòmica, fiscal, laboral, tècnica i de qualsevol tipus que els demane la Direcció General d'Assistència Sanitària, sense perjuí de la confidencialitat exigible.  
5. Deixar constància expressa de la condició de programa o activitat subvencionat per la Generalitat Valenciana en qualsevol relació amb tercers, incorporant, en tots els casos i de forma visible, el logotip de la Generalitat Valenciana en les activitats de difusió que es facen, després de l'autorització de l'Agència Valenciana de Salut.  
6. Acreditar, abans de cada un dels pagaments establits en la base novena, que es troben al corrent de les seues obligacions tributàries estatals i autonòmiques i de Seguretat Social, de la forma que s'establix en l'Orde de 30 de maig de 1996, de la Conselleria d'Economia i Hisenda (Diari Oficial de la Generalitat número 2.775, de 21 de juny de 1996).  
7. En tots els casos, els beneficiaris de subvencions estan obligats a complir el que disposen l'article 14 de la Llei 38/2003, de 17 de novembre, General de Subvencions i l'article 47 del Decret Legislatiu de 26 de juny de 1991, del Consell de la Generalitat Valenciana, que aprova el Text Refós de la Llei de la Hisenda Pública de la Generalitat Valenciana, segons la redacció modificada per l'article 20 de la Llei 14/1997 de la Generalitat Valenciana i per la Llei 9/1999, de 30 de desembre, de Mesures Fiscals, de Gestió Administrativa i Financera i d'Organització de la Generalitat Valenciana.  
Dotze. Publicitat dels estudis  
L'Agència València de Salut de la Conselleria de Sanitat serà la depositària dels estudis i es farà càrrec de fer públics els resultats, si ho considera convenient. Ha de fer referència en este cas a l'entitat.  
Annex II  
Sol·licitud de subvenció  
Nom \_\_\_  
DNI \_\_\_  
Adreça (carrer/plaça, número, CP, província) \_\_\_  
Entitat de la qual sóc representant legal: \_\_\_  
Registre \_\_\_  
CIF \_\_\_  
Telèfon \_\_\_  
Fax \_\_\_  
Adreça (carrer/plaça, número, CP, província) \_\_\_  
Expose  
D'acord amb l'Orde 19 de juny de 2006 de la Conselleria de Sanitat (Diari Oficial de la Generalitat número \_\_\_, d\_\_\_ d\_\_\_ de 2006), que establix les bases reguladores i convoca ajudes per a la realització d'actuacions encaminades a la sensibilització sobre la importància de la salut mental que es facen en l'àmbit territorial de la Comunitat Valenciana l'any 2006, considere que tinc els requisits exigits i adjunte la documentació que s'allista en la base tercera.  
Sol·licite  
Una subvenció per un import total d\_\_\_ euros.  
(Lloc i data) \_\_\_  
(Signatura i segell)  
Conselleria de Sanitat  
Direcció General d'Assistència Sanitària  
Àrea d'Assistència Sanitària . Servici de Salut Mental  
c/ Misser Mascó, 31-33, 46803 València